钦定古今图书集成/明伦汇编/官常典/第259卷 > 元
## 钦定古今图书集成/明伦汇编/官常典/第259卷 > 元

元中书省不置舍人，以左右司分掌六房之科。
按《元史百官志》：“中书省左司，郎中二员，正五品；员外
郎二员，正六品；都事二员，正七品。”中统元年，置左右
司。至元十五年，分置两司。左司所掌吏礼房之科有
九，一曰南史，二曰北史，三曰贴黄，四曰保举，五曰礼，
六曰时政记，七曰封赠，八曰牌印，九曰好事。知除房
之科有五，一曰次品，二曰常选，三曰台院选，四曰见
阙选，五曰别里哥选。户杂房之科有七，一曰定俸，二
曰衣装，三曰羊马，四曰置计，五曰田土，六曰太府监，
七曰会总。粮房之科有六，一曰海运，二曰儹运，三曰
边远，四曰赈济，五曰事故，六曰军匠。银钞房之科有
二，一曰钞法，二曰课程。应办房之科有二，一曰“饮膳，
二曰草料。”令史二人，蒙古书写一十人，回回书写一
人，汉人书写七人，典吏十五人。

右司，郎中二员，正五品；员外郎二员，正六品；都事二
员，正七品。中统元年，置左右司。至元十五年，分置两
司。右司所掌，兵房之科有五，一曰边关，二曰站赤，三
曰铺递，四曰屯田，五曰牧地。刑房之科有六，一曰法
令，二曰弭盗，三曰功赏，四曰禁治，五曰枉勘，六曰斗
讼。“工房之科有六，一曰横造军器，二曰常课段疋，三”
曰“岁赐”，四曰《营造》，五曰“应办”，六曰《河道》。

令史二人，蒙古书写三人，回回书写一人，汉人书写
一人，典吏五人。

蒙古必阇赤，二十二人，左司十六人，右司六人。
汉人省掾，六十人，左司三十九人，右司二十一人。
回回省掾，十四人，左司九人，右司五人。

### 世祖至元九年并尚书省入中书省罢中书舍人

按《元史世祖本纪》：“至元九年春正月甲子，并尚书省
入中书省，平章尚书省事阿合马同平章尚书省事
张易并中书平章政事，参知尚书省事张惠为中书
左丞，参知尚书省事李尧咨、麦术丁并参知中书政
事。罢给事中、中书舍人、检正等官，仍设左右司，省六
部为四，改称中书。冬十一月己卯，并中书省左右司”
为一。